Samuti elasid koolimajas osad õpetajad, kelle korterid asusid Juuru poolses majatiivas. Põhitöö kõrvalt, oli õpetajatel võimalus oma tarbeks loomi pidada, neid kasvatati mõisa  kõrval asuvas endises tõllakuuris.  Vesiveski poolsel keldrikorrusel    elas kooliteenija, kelle kasutada oli seal    väike köök , elutuba ning panipaik. Üldiselt lapsed kartsid keldrit. Õpetajad vahel ähvardasid, kui pahandust oli    tehtud, "et nüüd lähed mõisa alla keldrisse!". Koolimajja minekuks kasutati enamasti maja tagaust, seda isegi pidude ajal. 1943.aastal pandi hoonesse elekter.